cyanic-selkie/wikianc huggingface dataset:
Alexander Zoubkoff
Deem seng Schwëster, d'Viktoria vu Preisen, déi an engem éischte Bestietnes mam Adolf zu Schaumburg-Lippe bestuet war, hat 1927, nodeem hiren éischte Mann 1916 am Éischte Weltkrich gefall war, den Alexander Zoubkoff bestuet, dee 34 Joer méi jonk wéi si war. Den Zoubkoff hat sech nämlech als russeschen Adelegen ausginn, deen an der russescher Revolutioun alles verluer hat. Si war drop eragefall. Wéi de Schwindel opgeflunn ass, koum et zum grousse Skandal, an den Alexander huet sech duerch d'Bascht gemaach, huet allerdéngs alles matgeholl, wat net ugeneelt war. Hie koum dunn op Lëtzebuerg, wou hien eng Zäit laang am Schlass-Hotel vu Mäertert gewunnt huet. Hie war Medezinstudent an huet als Garçon an engem bekannte Restaurant an der Stad geschafft. De Skandal ass nach doduerch méi staark empfonnt ginn, well de Restaurant, an deem hien zerwéiert huet, ee Schëld ophänken hatwou dropstoung: Hier bedient Sie der Schwager des Kaisers.
Great Bernera
Great Bernera, och Bernera, op Schottesch-Gälesch Bhearnaraigh ass eng Insel vun de Baussenzegen Hebriden (Outer Hebrides) vu Schottland.
Alexander Zoubkoff
De Pionéier vun der lëtzebuergescher Aviatioun, de Lou Hemmer, hat den Alexander Zoubkoff mobiliséiert, fir 1933, op engem Fluchmeeting, deen hien zu Walfer organiséiert hat, fir eng Gage vu fënnefhonnert Frang, mam Fallschierm erofzesprangen. Sou gouf den Zoubkoff déi éischt Persoun, déi zu Lëtzebuerg mam Fallschierm erofgesprongen ass. Hien ass och nach duerno, wann et him u Geld gefeelt huet, mam Lou Hemmer op anere Meetingen opgetrueden.
Great Bernera
Great Bernera ass duerch eng Spanbëtongsbréck no bei der Megalithe-Plaz Callanish VIII mat der Westküst vun der Insel Lewis verbonnen.
Colonnes infernales
No Savenay kruten de La Rochejaquelein an de Stofflet, déi iwwer d'Loire komm waren, Gesellschaft vun e puer Dausend Flüchtlichen. De Charette, deen net un der « Virée de Galerne » deelgeholl hat, hat de Marais a sengen Hänn. Éier et nees zu engem Klengkrich komme sollt, hunn d ' Bleus d'Exekutioun vum Dekret vum 1. August 1793 gefuerdert, d'« destruction de la Vendée ». Als Chefgenerol vun der Armée de l'Ouest, och wann hien e Ci-devant war, huet de Generol Turreau e Plang vu Kolonne virgeschloen, déi hie « Colonnes infernales » gedeeft huet. De Comité de salut public huet him net déi gréng Luucht ginn, déi hie sech erhofft hat, a sou huet hie sech missen domat zefridde ginn, d'Decisioune vun der Convention duerchzesetzen, andeems hien « l'esprit et les termes » vun den Dekreter respektéiert huet.
De Louis Marie Turreau gouf schlussendlech de 17. Mee 1794 suspendéiert, an d'Aktivitéit vun de Colonnes infernales huet progressiv ofgeholl. De Comité de salut public huet d'Staatsgeschäfter nees an d'Hand geholl, an, « au prix d'une utilisation des mots d'ordre les plus fermes et d'une détermination de fer », krut d'Gewalt am Land nees ënner Kontroll.
Jee no Auteur läit de Bilan vun dëse Massakeren tëscht 20.000 an 200.000 Doudeger. Eng honnert Dierfer goufe verbrannt, mä net all d'Awunner sinn dobäi ëm d'Liewe komm, vill Leit konnten an d'Bëscher an an de Bocage flüchten, an hu sech den Opstännegen ugeschloss. D'Vendée huet nach laang d'Erënnerung un de Passage vun de Colonnes infernales behalen, déi an engem Saz mat den Dragonnade vum Louis XIV. genannt goufen, souwuel an der Landschaft wéi och an de Mentalitéiten.
Fir de Jean-Clément Martin:
Andreas Gryphius
Den Andreas Gryphius, gebuer als Andreas Greif den 2. oder 11. Oktober 1616 zu Glogau (Schlesien), an do gestuerwen de 16. Juli 1664, war en däitschen Dichter an Dramatiker vum Barock. Hie war dee bedeitendsten däitsche Sonettdichter vum 17. Joerhonnert.
Gábor Darvas
1948 ass en an Ungarn zeréckkomm. Do war hie bis 1972 musikalesche Beroder beim ungaresche Radio an der Plackefirma Hungaroton. Bis zu sengem Doud 1985 zu Budapest huet de Gábor Darvas nach en ettlech Bicher iwwer Musek geschriwwen.
Great Bernera
Déi gréisst Siidlung op der Insel ass Breaclete, op Schottesch-Gälesch Breacleit, wou e klenge Musée ass. Bekannt ass Great Bernera wéinst enger Eisenzäitsiidlung, déi 1992 entdeckt gouf a kuerz drop nees mat Sand zougedeckt gouf, datt se besser erhale bleift. En Nobau vun engem vun deenen Haiser ka besicht ginn.
D'Insel gehéiert dem Robin de la Lanne-Mirrlees. Great Bernera ass liicht ze verwiessele mat aneren Inselen:
Alexander Zoubkoff
1936 ass den Zoubkoff zu Lëtzebuerg gestuerwen.
Tanzende Sterne
Tanzende Sterne  ass en däitsche Film vum Géza von Cziffra mat der lëtzebuergescher Schauspillerin an Dänzerin Germaine Damar. De Film ass a schwaarz-wäiss gedréint.
Ëm wat geet et am Film?
De Film ass eng Libesgeschicht mat Danz a Gesangseinlagen.
Kierch Biwels
D'Kierch zu Biwels ass eng kathoulesch Kierch déi zur Par Parc Our Saint-Nicolas, zum Dekanat Norden an zu der Gemeng Pëtschent gehéiert.
D'Kierch ass dem Häerz Jesu (Sacré Coeur) geweit.
Canton de Basse-Pointe
De Canton de Basse-Pointe ass eng fréier franséisch administrativ Andeelung am Arrondissement La Trinité, am Departement Martinique an der Regioun Martinique.
Kierch Biwels
Si steet an der rue du Lac, dem CR355.
Den 22. Februar 2023 gouf s'als nationale Kulturpatrimoine klasséiert.
Zur fréierer Par Veianen gehéieren ausser der Filialkierch vu Biwels och nach d'Parkierch vu Veianen, d'Rochuskapell vu Veianen, d'Kapell Notre-Dame (Bildchen) an d'Nikloskapell vu Veianen.
Canton de Cysoing
De Canton de Cysoing ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Pérez Prado
De Dámaso Pérez Prado, gebuer den 11. Dezember 1916 zu Matanzas op Kuba, a gestuerwen de 14. September 1989 zu Ciudad de México, war e kubanesche Museker a Komponist.
Vu klengem un huet hie geléiert klassesch Musek um Piano ze spillen. Méi spéit huet en Uergel mat bäigeholl.
Vu sengen Eegekompositiounen hat Patricia de gréisste Succès.
Fir ze liesen
«Roi du mambo» (Kinnek vum Mambo) in 88 notes pour piano solo, Jean-Pierre Thiollet, Neva Editions, 2015, p. 248-249. ISBN 978-2-3505-5192-0
Les Trois Mousquetaires
Les Trois Mousquetaires ass e Roman vum Alexandre Dumas, deen ursprénglech als Feuilleton an der Zeitung Le Siècle vu Mäerz bis Juli 1844 publizéiert gouf.
De Roman erzielt vun den Aventure vum jonken d'Artagnan aus der Gascogne dee seng Heemecht verlooss huet fir op Paräis ze goen, an do Musketéier ze ginn. Dobäi mécht hien d'Bekanntschaft vun den dräi Musketéieren Athos, Aramis a Porthos. Zäitlech spillt sech dem Dumas säi Roman tëscht 1626 a 1628 of. Eis véier Helde vum Roman ginn ongewollt an d'Affäre vum Haff verstréckt, an decken d'Intrige vun der Milady de Winter, enger Agentin vum Richelieu mat dubiéiser Vergaangenheet, op.
Nom éischte Roman huet den Dumas nach zwou Fortsetzungen erausbruecht, Vingt Ans après (1845) an Le Vicomte de Bragelonne, geschriwwe vun 1848-1850.
Adaptatioune fir den Theater
Weider Adaptatioune koume vum Roger Planchon (1958), Jérôme Savary (1977), Francis Perrin (1978, Parodie ënner dem Titel L'Escrime ne paie pas) a Marcel Maréchal (1982, Reprise 1999).
Liewermoos
De Liewermoos ass eng Moosplanz.
Et ënnerscheet en hei zwéi verschidde Wuesstumstyppen: den thallösen an de bebliederten. Déi zwéi wuessen direkt um Buedem a kënne sech souwuel geschlechtlech wéi och ongeschlechtlech fortplanzen.
Bei der geschlechtlecher (oder sexueller) Fortplanzung entwéckelt sech un der Ënnersäit e Sporangium. Bei der ongeschlechtlecher (oder vegetativer) Fortplanzung ginn d'Gewiefdeeler vu Reendrëpsen aus de Brutbecheren erausgespullt an nei Planze bilde sech.
Südliche Nächte
Südliche Nächte  ass en däitsche Film vum Robert A. Stemmle mat der lëtzebuergescher Schauspillerin an Dänzerin Germaine Damar. De Film ass a schwaarz-wäiss gedréint.
Ëm wat geet et am Film?
Déi üblech Libesgeschicht mat Happy-End gewürzt mat Danz a Gesangseinlagen.
Route d'Occitanie
D'Route d'Occitanie bis 2017 La Route du Sud ass eng Etappecourse mam Vëlo, déi a Frankräich gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.
Historique
Den Tour du Tarn, wéi d'Course am Ufank geheescht huet, gouf 1977 vum Francis Auriac an d'Liewe geruff. Fir déi éischt drësseg Oploe war hien och President vun dëser Organisatioun. 2007, fir déi 31. Oplo vun der Course, huet dunn den André Masse Nofolleg als President iwwerholl.
867 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
872 v. Chr. | 871 v. Chr. | 870 v. Chr. | 869 v. Chr. | 868 v. Chr. | 867 v. Chr. | 866 v. Chr. | 865 v. Chr. | 864 v. Chr. | 863 v. Chr. | 862 v. Chr.
Dës Säit befaasst sech mam Joer 867 v. Chr.
868 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
873 v. Chr. | 872 v. Chr. | 871 v. Chr. | 870 v. Chr. | 869 v. Chr. | 868 v. Chr. | 867 v. Chr. | 866 v. Chr. | 865 v. Chr. | 864 v. Chr. | 863 v. Chr.
Dës Säit befaasst sech mam Joer 868 v. Chr.
Teleskopleederwon mat Kuerf
En Teleskopleederwon mat Kuerf oder TLK, ass e Pompjeesgefier mat engem Hiefrettungskuerf, deen duerch en Teleskopaarm an d'Luucht ka gehuewe ginn.
Lëtzebuergesch Pompjeescorpsë mat TLK
Zu Lëtzebuerg gëtt et am Ament véier Pompjeescorpsen déi mat engem TLK ekipéiert sinn:
De Weltmaart
De Weltmaart gëtt beherrscht vun "Bronto Skylift OY AB", eng finnesch Entreprise mat Filialen a Schweden, an der Schwäiz an an Däitschland, déi zu der "Federal Signal Corporation" gehéiert. Zanter bal 40 Joer gi Bronto Skylifte gebaut.
Cuesta
Schichtstufen (och nach Cuesta genannt) fënnt een an engem Relief dee vun inklinéierte sedimentäre Schichte gebilt gëtt an an deem haart a mëll Gestengsschichten ofwiesselen, z. B. am Lëtzebuerger Guttland. Do ginn déi haart Schichte manner staark erodéiert wéi déi mëll an dofir kënnt et vir datt déi haart en Ofsaz an der Landschaft bilt, well se méi bestänneg war an och hire mëlle Sockel mat geschützt huet, wougéint déi mëll ënnen am Dall sinn.
Canton de Saint-Paterne
De Canton de Saint-Paterne ass eng fréier franséisch administrativ Andeelung am Arrondissement Mamers, am Departement Sarthe am Pays de la Loire.
Cuesta
Beispiller zu Lëtzebuerg:
Un eng Cuesta schléissen dacks Zeiebierger un.
Kapetenger
D'Kapetenger waren eng Dynastie vu franséische Kinneken, déi vun 987 bis 1328 regéiert hunn:
Jozef De Coene
De Jozef De Coene, gebuer 1875, a gestuerwen 1950, war e belsche Miwwelfabrikant (Patron zu Courtrai vun enger vun de gréisste Miwwelfabrécken aus der Belsch) an och Moler.
Säi Liewen
De Jozef De Coene war en Aktivist an huet sech fir flämesch Iddie staark gemaach. Nom Zweete Weltkrich ass him virgeworf ginn, dat hien ënner anerem an Däitschland, grad wéi verschidden aner flämesch Moler, un Ausstellungen deelgeholl huet. Dëse Virworf iwwer seng patriotesch Haltung am Krich gëtt allerdéngs net vu jiddwerengem gedeelt.
Säi Wierk
Seng kënschtleresch Tätegkeet war villsäiteg. Hie gëtt der belscher Schoul zougerechent an huet Landschaften, Portraiten, Mierszeenen an Nature-Mortë gemoolt. Seng Biller bréngen de staarken Afloss vu sengem Frënd a Mentor Albert Saverys an och dee vum Arthur Deleu zum Ausdrock. D'Konschtkritiker klasséieren hien als Member vun engem vun de Latem-Molerkreesser, Gruppe vu Moler déi an der 1. Hallschent vum 20. Joerhonnert kënschtleresch aktiv waren. Si haten zwar keng fest Strukturen, mä hir Membere sinn duerch eng Rei vu gemeinsame Charakteristiken opgefall. Am éischte Grupp, dee vun de sougenannte Mystiker sinn den Albert Servaes, de Georges Minne, de Gustave van de Woestijne, de Valerius De Saedeleer an den Albijn Van den Abeele. Déi 2. "Schoul" war déi vun den Expressionisten, mam Constant Permeke, Jos Verdegem, Gustave de Smet, Léon de Smet a Frits Van den Berghe. Zum 3. Latem-Grupp, deen e spektakulären Afloss op déi belsch modern Molerei hat, zielen, ausser dem Jozef De Coene: Hubert Malfait, Albert Saverys, Arthur Deleu, Albert Claeys, Victor Lorein, Achile Van Sassenbroeck, Jules Boulez a Maurice Schelck. Lues a lues huet den Iwwergang zum Expressionismus sech vollzunn.
Sven Nykvist
De Sven Vilhem Nykvist war e schweedesche Kameramann, deen den 3. Dezember 1922 zu Moheda an der Provënz Kronobergs län op d'Welt koum, an den 20. September 2006 no enger laanger Krankheet gestuerwen ass.
Hien ass virun allem bekannt fir seng Zesummenaarbecht mam Regisseur Ingmar Bergman. An dräi Joerzéngten hu se zesummen 22 Filmer gemaach. Den Nykvist huet zweemol en Oscar kritt.
Säi Liewen
Mat 19 Joer huet de Sven Nykvist seng Carrière bei der schweedescher Filmindustrie als Kameraassistent ugefaangen. 1943 gouf e selwer Kameramann. 1953 huet hien eng éischt Kéier mam Ingmar Bergman fir de Film Gycklarnas afton (Abend der Gaukler/Nuit des forains) zesummegeschafft.
De Sven Nykvist huet a méi wéi 120 Filmer d'Kamera gefouert.
Den Oscar fir déi bescht Kameraféierung krut den Nykvist, deen och fir aner Regisseure wéi de Woody Allen, de Louis Malle oder de Richard Attenborough geschafft huet, fir Viskningar och rop (1973) an Fanny och Alexander (1982). Ausserdeem gouf en zousätzlech dräimol fir dëse Präis nominéiert.
Dem Peter Yates säi Curtain Call ass dee leschte Film, deen den Nykvist gedréint huet. Hien hat schonn zanter enger Zäitchen un Aphasie gelidden.
Den Nykvist als "Schauspiller"
Am Trollflöjten, dem Bergman senger Siicht um Mozart seng Zauberflöte sëtzt den Nykvist wärend der Ouverture ënner de Spectateuren.
Gare Walfer
D'Gare vu Walfer ass eng Gare op der CFL-Streck 1, der sougenannter Nordstreck, tëscht der Gare Dummeldeng an der Gare Heeschdref vun der Lëtzebuerger Eisebunn.
D'Nordstreck féiert vu Lëtzebuerg bis op Ëlwen an da weider an d'Belsch, wou se vu Gouvy un, Kontakt mat der belscher Linn 42 (Rivage-Gouvy) huet. Eng Antenn geet vun Ettelbréck op Dikrech an eng weider Antenn zweigt zu Kautebaach of a féiert bis op Wolz.
Uganks 2011 huet d'Walfer Gare Schlagzeile gemaach, nodeem et do an Zäit vun 3 Woche 4 Suizide gouf.
D'Gare Walfer huet e gratis Park & Rail-Parking a speziell Parkplaze fir Leit mat reduzéierter Mobilitéit. D'Guichete sinn net méi a Betrib. D'Gebai gëtt haut vun der Association des Modélistes Ferroviaires de Luxembourg benotzt, déi eng riseg Modelleisebunn an dem ale Gebai ageriicht huet.
Den 13. Juni 2022 gouf proposéiert, d'Voyageurs-Gebai, den Eisebunnsdepot an d'Lampisterie vun der Gare als national Kulturierfschaft ze klasséieren.
Wëssenschaft
D'Wëssenschaft besteet aus Fuerschung a Léier. Wëssenschaftlech Fuerschung ass d'methodesch Sich no neien Erkenntnesser. D'Resultater ginn a wëssenschaftlechen Aarbechte systematesch duergestallt a verëffentlecht, soudatt se prinzipiell vu jiddwerengem novollzunn an iwwerpréift kënne ginn. D'Léier ass déi organiséiert a systematesch Iwwerliwwerung vun de Grondlage vum wëssenschaftleche Fuerschen an d'Vermëttlung vun engem Iwwerbléck iwwer den aktuelle Fuerschungsstand.
Wëssenschaftsbetrib
Wëssenschaft gëtt traditionell op Universitéite geléiert a praktizéiert. Awer och Akademien, privat finanzéiert Fuerschungsinstituter, Berodungsfirmen an d'Wirtschaft finanzéieren d'Aarbecht vu ville Wëssenschaftler. A ville Länner gëtt et staatlech Hëllefen.
Nieft de wëssenschaftleche Verëffentlechungen geschitt den Austausch mat anere Fuerscher duerch Fachkonferenzen a bei Kongresser vun internationalen Daachverbänn. Och Aluedungen zu Seminaren, Institutsbesich, Aarbechtsgruppen oder Gaaschtprofessure spillen eng Roll. Vu grousser Bedeitung sinn och Auslandsopenthalter an international Fuerschungsprojeten.
Fir déi interdisziplinär Fuerschung gouf an de leschte Joerzéngten eng Rei vun Instituter opgebaut, an deenen industriell an universitär Fuerschung zesummeschaffen. Vill Entreprisen hunn eege Fuerschungsarichtungen, an deene Grondlagefuerschung bedriwwe gëtt.
Bedeitung
D'Resultater vun der Fuerschung sinn eng Grondlag vun der Technik an domat indirekt vu Bedeitung fir dat modernt gesellschaftlecht Liewen.
Wëssenschaftsfuerschung
D'Wëssenschaftsfuerschung versicht am Géigesaz zu der Wëssenschaftstheorie d'wëssenschaftlech Praxis mat empiresche Methoden z'ënnersichen an ze beschreiwen. Dobäi kommen ënner anerem Methoden vun der Wëssenschaftssoziologie an der Scientometrie zum Asaz. D'Resultater vun der Wëssenschaftsfuerschung hunn am Kader vun der Evaluatioun och Afloss op wëssenschaftspolitesch Entscheedungen.
Wëssenschaftsberäicher
Et existéiere verschidden Systematiken zu der Andeelung vun de Wëssenschaften, z. B. Dewey Decimal Classification. Fréier Autoren hu geschwat vun engem Bam vun der Wëssenschaft souwéi d'Ënnerdeelung an Eenzelwëssenschaften an Universalwëssenschaft. Eng bekannt graff Andeelung ënnerscheet d'Naturwëssenschaften, d'Humanwëssenschaften an d'Strukturwëssenschaften.
Donieft gëtt et beräichsiwwergräifend Disziplinnen, déi eng Mëschung vu verschiddene Fachgebidder sinn, z. B.: d'Wirtschaftsinformatik, déi nieft engem Kär eegen Inhalter, ënner anerem och Deeler aus Informatik, Mathematik, Wirtschaftswëssenschaften a Kommunikatiounswëssenschaften huet.
Generalstänn vu 1789
Zanter 1788, an dat besonnesch als d'Äntwert vum Vollek op gouf sech vu jiddwerengem gewënscht, datt nees d'Generalstänn géifen aberuff ginn, allerdéngs aus ënnerschiddleche Grënn an dacks waren d'Motiver och net kompatibel. Den [[Adel wollt d'absolut Monarchie, déi zanter dem Louis XIV. opgezwongen a vum Louis XVI. inkarnéiert gouf, op en Enn bréngen, fir seng al Muecht nees zeréckzekréien. Den héije Klerus, dee global vum System profitéiert huet, wollt (a senger Majoritéit) e status-quo bäibehalen. Bei de Generalstänn war den Adel mat 270 Deputéierte vertrueden (dorënner 90 Liberaler). De Klerus gouf vun 291 Deputéierte representéiert (dorënner 220 Curés). De Klerus an den Adel haten d'Majoritéit vun de Stëmme bei de Generalstänn (2 zu 1), an all Decisioun hat gutt Chancen, fir hinne favorabel ze sinn. Mä an dësen zwéi Stänn gouf et och scho Reformateuren, déi nëmmen drop gewaart hunn, sech nach méi z'engagéieren (mä zu deem Zäitpunkt huet nach kee vu Revolutioun geschwat).
31. Dezember
Den '''31. Dezember''' ass den 365. Dag (366. am Schaltjoer) vum Joer am Gregorianesche Kalenner.
Generalstänn vu 1789
De Klerus an den Adel ware keng komplett homogeen Stänn; et gouf och nach den niddere Klerus, deen traditionell op der Säit vun de Baueren an der Landbevëlkerung stoung, an de ländlechen Adel - zum Beispill an der Bretagne - dee ganz aner Perspektive wéi den Adel um Haff hat.
Urs Bitterli
Den Urs Bitterli, gebuer den 28. November 1935 am schwäizeresche Gränichen am Kanton Aargau, ass e Schwäizer Historiker.
De Bitterli huet zu Zürich an zu Paräis Geschicht an däitsch a franséisch Literatur studéiert.
Generalstänn vu 1789
De Kinnek selwer, dee mat enger Staatsschold, wéi Frankräich nach keng gesinn hat konfrontéiert war, huet no enger Léisung gesicht, fir d'Keess nees ze fëllen. Seng Iddi war et, dat duerch eng Delegatioun bei de Generalstänn vertrieden ze loossen, hie war sech sécher datt sou eng Moossnam net populär géif ginn.
Urs Bitterli
Promovéiert huet hien 1964 iwwer dem Thomas Mann seng politesch Schrëften iwwer den Nationalsozialismus, an en huet sech 1970 habilitéiert op der Universitéit Zürich mat sengem Text Die Entdeckung des schwarzen Afrikaners.
Generalstänn vu 1789
Aberuffung vun de Generalstänn am Januar
Déi ganz Prozedur fir d'Generalstänn zesummenzeruffen huet knapps e Joer gedauert. An deem Joer goufen Informatiounen iwwer déi lescht Generalstänn vu 1614 gesammelt, an d'Direktive goufen am Januar 1789 am ganze Land verëffentlecht.
D'Generalstänn selwer hunn dem Kinnek wéineg Angscht gemaach, mä effektiv d'Aberuffung dovun. Et koum zu Schwieregkeeten zanter de leschte Veruerdnungen, z. B. wat mat de Provënzen, déi no 1614 eruewert goufen, géif geschéien, war net kloer. De 5. Juli 1788 huet de Kinnek dofir eng Ordonnance erausginn, fir an den Archiver nozesichen, wat genee ze maache wier:
Urs Bitterli
Den Urs Bitterli a Lëtzebuerg
Den 10. Abrëll 2008 ass e Virtrag vum Professer Bitterli am Centre national de littérature iwwer de "Golo Mann als Historiker und politischer Publizist".
Generalstänn vu 1789
Aberuffung vun de Generalstänn am Januar
D'Representante goufen am Januar 1789 gewielt, an et huet sech eng variabel Participatioun gewisen. D'Representante vum Drëtte Stand goufen indirekt designéiert. Nëmmen d'Männer iwwer 25 Joer déi Steiere bezuelt hunn, duerfte wielen. Fir d'Aberuffung huet de Kinnek dëse Bréif geschriwwen:
De Kinnek huet och d'Wichtegkeet an d'Zil vun de Generalstänn ënnerstrach:
Ouverture vun de Generalstänn (Mee)
De 5. Mee sinn d'Generalstänn an engem Sall vum Hôtel des Menus-Plaisirs zu Versailles opgaangen. De Sall gouf wéinst der Geleeënheet a Salle des trois ordres ëmbenannt.
Vun den 1139 Deputéierte waren der 291 vum Klerus an 270 vum Adel. Déi éischt Sëtzung, de 5. Mee, gouf vum Louis XVI. perséinlech presidéiert, de Klerus souz op der rietser Säit vum Troun, den Adel lénks an den Drëtte Stand vis-à-vis. D'Orateure waren de Kinnek, de Garde des sceaux, Barentin, an de Finanzminister, Jacques Necker.
Den Necker huet eng Ried am Numm vum Kinnek gehalen, déi dräi Stonne gedauert huet, a bei där souguer de Kinnek selwer entschlof war. Déi Ried huet den Deputéierte kloer gemaach, wéi schlëmm d'finanziell Situatioun vum Land war. D'generell Situatioun a Frankräich war konfus an de Gouvernement hat keng kloer Orientatioun.
De Barentin huet duerno seng Ried gehalen, an de Kinnek héich gelueft. Nëmmen de Contrôleur des finances huet d'Grënn virgedroen, wéisou et zu de Generalstänn huet misse kommen: den Defizit vum Budget. Iwwer de Problem, deen d'Deputéiert am meeschte beschäftegt huet, gouf kee Wuert verluer: Ofstëmmung no Stand oder no Kapp ?
D'Assemblée nationale
Et koum zimmlech séier zu Meenungsverschiddenheeten, wéi et drëms gaangen ass, wéi dann elo schlussendlech soll ofgestëmmt ginn. De Klerus an den Adel wollten um ale System no der Wal no Stand festhalen, wat hinnen d'Majoritéit ginn hätt; den Drëtte Stand wollt datt pro Kapp ofgestëmmt géif ginn, wat him Gläichheet bruecht hätt, an d'Debatte wiere sou zesummen zustan komm3. Den Drëtte Stand huet behaapt, datt hien eleng d'Natioun vertriede géif, a refuséiert, seng Plaz ze verloossen. De 17. Juni huet den Tiers d'Membere vun deenen aneren zwéi Stänn invitéiert, sech him unzeschléissen. Verschiddener, sou wéi liberal Adeleger (Lafayette) a Kleriker déi staark mam Vollek verbonne waren, hu sech dem Drëtte Stand ugeschloss. Et koum zu enger Revolutioun mat juristeschem Charakter: d'Stänn goufe quasi opgeléist an et koum zu enger nationaler Vertriedung duerch eng eenzeg Versammlung. D'Grupp, déi sech sou zesummefonnt huet, huet sech selwer als Assemblée nationale ausgeruff, mat der Ënnerstëtzung vum Abt Sieyès. Virun dësem éischte revolutionären Akt, huet de Louis XVI., géint d'Meenung vum Necker de Sall vun de Stänn, déi de Bailly presidéiert hat, zoumaache gelooss.
Verschidde franséisch Bierger hunn och no engem véierte Stand (« quatrième ordre: celui des pauvres journaliers, des infirmes, des indigents ») gefrot, oder dem Ordre sacré des infortunés, wat zu där Zäit eng grouss Partie Leit waren.
Et war mat de Generalstänn sou zu enger friddlecher biergerlecher Revolutioun komm, déi aus der absolutter Monarchie vum Ancien Régime eng konstitutionell Monarchie gemaach huet.
Handel
Ënner Handel versteet een d'Ubidde vu Wueren am Tausch géint aner Wueren (Tauschhandel) oder géint Geld, ouni datt dës Wuere weiderveraarbecht oder wesentlech verännert ginn.
Canton de Lannoy
De Canton de Lannoy ass eng fréier franséisch administrativ Andeelung am Arrondissement Lille, am Departement Nord an der Regioun Hauts-de-France.
870 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
875 v. Chr. | 874 v. Chr. | 873 v. Chr. | 872 v. Chr. | 871 v. Chr. | 870 v. Chr. | 869 v. Chr. | 868 v. Chr. | 867 v. Chr. | 866 v. Chr. | 865 v. Chr.
Eech
Eech ass entweeder:
ALBAD-Präis
Den ALBAD-Präis ass eng Auszeechnung, déi all fënnef Joer vun der Associatioun vun de Lëtzebuerger Bibliothekären, Archivisten an Dokumentalisten iwwerreecht gëtt.
De Joseph Goedert gouf 2003 mam éischten ALBAD-Präis fir seng Verdéngschter am lëtzebuergesche Bibliothéiks- an Archivwiese geéiert.
Canton de Nonancourt
De Canton de Nonancourt ass eng fréier franséisch administrativ Andeelung am Arrondissement Évreux, am Departement Eure an der Regioun Normandie.
Christoph Scheiner
De Christoph Scheiner, gebuer de 25. Juli 1575 zu Markt Wald bei Mindelheim a Bayern a gestuerwen den 18. Juli 1650 zu Neisse, war en däitsche Philosoph, Theolog, Mathematiker an Astronom.
De Christoph Scheiner ass 1595 dem Jesuittenuerden zu Landsberg bäigetrueden. Bis 1609 huet hien zu Ingolstadt Philosophie, Theologie, Mathematik an d'hebräesch Sprooch studéiert. Vu 1610 bis 1616 war hie Professer fir déi zwee leschte Fächer. An dës Zäit fält den Ufank vu sengen astronomeschen Aktivitéiten, well schonn am Januar 1612 goufe seng Schrëften zu Observatioune vu Sonneflecken verëffentlecht. Well d'Flecken net mat der kierchlecher Léier vun der Rengheet an Onveränderlechkeet vum Himmel an de Stäre war, sinn d'Schrëften als Bréif un den Augsburger Editeur Markus Welser ënner engem Pseudonym geschriwwe ginn: Apelles latens post tabulam.
Zur Observatioun vun der Sonn hat de Scheiner e faarwegt Blendglas benotzt. Zil vun den Observatioune war et, déi viru 1611 op der duerch Niwwel verdonkelter Sonnescheif entdeckt Flecken ze bestätegen oder ze verwerfen. Parallel zum ostfriseschen Astronom Johannes Fabricius (Jong vum David Fabricius, dem Entdecker vun der Veränderlechkeet vun der Mira), den John Goodricke an den italieenesche Physiker Galileo Galilei haten déi Flecken alleguer gesinn. D'Verëffentlechung ''Joh. Fabricii Phrysii de maculis in Sole observatis et apparente earm cum Sole conversione Narratio ass schonn am Joer 1611 erauskomm, wärend dem Galilei säin Istoria e dimonstrazioni intorno alle macchie solari e loro accidenti'' eréischt am Abrëll 1613 gedréckt gouf.
Op d'Bréiwer vum Scheiner huet de Galilei ëmmer eng Äntwert geschriwwen, an iwwerdeems de Scheiner um Ptolemäesche Weltbild mat enger Sonn, déi op der Plaz steet, festgehalen huet an d'Flecke fir kleng Planéite bannescht der Merkurbunn gehalen huet, war sech de Galilei der gefleckter Sonn an domat der Bestätegung vum Kopernikanesche Weltbild sécher.
De Scheiner huet no 1616 als Beichtpapp a sou och als Beroder fir e puer Fürste vun Europa gedéngt. Donieft huet hie 1619 d'Wierk Oculus, hoc est: fundamentum opticum verëffentlecht, an deem hien, ouni vum Gesetz vun der Liichtbriechung an de Medien ze wëssen, d'Briechungsindiz an d'Deeler vum A wéi Lëns a Glaskierper uginn huet, d'Netzhaut als Sëtz vum Gesiichtssënn erkannt huet an d'Funktioun vun der Pupill an der Iris beschriwwen huet. Am Joer 1624 ass hien op Roum komm an huet am Observatoire vun der Gregoriana weider systematesch Observatioune vun der Sonn gemaach. Unhand vun der Wanderung vun de Sonneflecken huet hien d'Rotatiounszäit vun der Sonn berechent, déi an der Equatorgéigend 25 Deeg an an der Polgéigend ronn 33 Deeg ass. Entdeckt huet de Schreiner d'Rotatiounsachs vun der Sonn, d'Sonnefakel an d'Granulatioun vun der Photosphär.
Seng Entdeckungen huet hien am Wierk Rosa Ursina beschriwwen. Vill vu sengen Entdeckunge konnten eréischt méi spéit wëssenschaftlech erkläert ginn, an obwuel hie vun de sublunaren oder submerkurianesche Kierper ofkomm ass an d'Flecken op der Sonn tatsächlech als Uwerflächeverännerungen opgeholl huet, sou ass hien awer bis zu sengem Doud den 18. Juli 1650 zu Neisse bei sengem geozentresche Weltbild bliwwen.
Auguste Metz
Den Auguste Metz, gebuer den 8. August 1812 an der Stad Lëtzebuerg, a gestuerwen den 22. Juni 1854 zu Eech, war de jéngste vun den 3 Metz-Bridder: Charles, Norbert an Auguste.
Den Auguste Metz war, wéi säi Brudder Charles, Docteur en Droit a Member vun der Chamber. Hie gëtt als de wierkleche Grënner vun der moderner Lëtzebuerger Siderurgie ugekuckt. Bescheiden huet hien 1837 mat senge Bridder ugefaangen, wéi en d'Gebaier vun der Berbuerger Schmelz gelount huet. Nëmme 15 Joer méi spéit ware vun den 11 Héichiewen am Land 7 zu Berbuerg a Betrib. Hien ass fréi gestuerwen (1854) a konnt säi Wierk net op en Enn féieren.
Den Auguste Metz huet sech 1841 mat der Duechter vum Ernest Dominique Laeis, der Petronella Laeis bestuet. Hien ass de Papp vum Léon Metz.
Kiefer Sutherland
De Kiefer William Frederick Dempsey George Rufus Sutherland, gebuer den 21. Dezember 1966 zu London, ass en englesch-kanadesche Schauspiller. Hien ass de Jong vun der Schauspillerkoppel Donald Sutherland a Shirley Douglas.
Liewen
De Kiefer Sutherland ass zu London op d'Welt komm, wéi seng Elteren do geschafft hunn. Opgewuess ass hien awer am Ontario, Kanada.
Seng Filmcarrière huet am Joer 1983 mat Max Dugan Return ugefaangen, wou hien zesumme mat sengem Papp gespillt huet. Säin Duerchbroch koum ee Joer méi spéit mam Film The Bay Boy, woufir hien eng Nominatioun fir de kanadesche Pendant zum Oscar, den Genie Award erreeche konnt.
Zwee Joer méi spéit huet hien d'Drama Stand By Me gedréint an 1987 war hien am Vampir-Thriller The Lost Boys ze gesinn. Den endgëltegen Duerchbroch zu Hollywood ass him 1990 mam Psycho-Thriller Flatliners gelongen.
An der Mëtt vun den 90er Joren hat de Kiefer Sutherland no ettlechen erfollegräiche Filmer en Déifpunkt a senger Carrière. Déi wierklech gutt Rolle sinn ausbliwwen.
Mat der Televisiounsserie an Echtzäit 24 huet hie säi Comeback gestart. 2002 krut hie fir seng Leeschtung e Golden Globe als beschte Schauspiller, e Screen Actors Guild Award an eng Nominéierung fir den Emmy.
Tour d'Indre-et-Loire
Den Tour d'Indre-et-Loire war eng Etappecourse mam Vëlo, déi vun 1970 bis 1982 am franséischen Departement Indre-et-Loire gefuer gouf.
Baleine
Baleine a BaleineBis ass den Numm vun zwou soziologeschen Etüden, déi 1996 an 2007 duerchgefouert an där hir Resultater 1998, resp. 2009 publizéiert goufen. Besonnesch d'Commentairen a Conclusiounen zum Sproochegebrauch zu Lëtzebuerg, déi an der Publikatioun gemaach goufen, hunn zum Deel kontrovers Diskussiounen ausgeléist.
Baleine (1996)
Baleine gouf ënner der Leedung vum Centre de Recherche Public - Centre Universitaire, an Zesummenaarbecht mam CLAE, der ASTI an dem SESOPI relaiséiert. Mat finanzéiert gouf se vum Commissariat du Gouvernement aux Etrangers an duerch d'Asbl "Année européenne contre le racisme".
Si besteet aus enger representativer Enquête iwwer de Sproochegebrauch an d'Sproochkompetenz zu Lëtzebuerg, iwwer d'sozial Aktivitéiten an d'politesch Participatioun. D'Resultater goufen a 5 Etüde verschafft: Auteure si Fernand Fehlen, Isabelle Piroth, Carole Schmit a Michel Legrand. Koordinéiert ass se vum Paul Estgen.
D'Etüd iwwer de Sproochgebrauch, a virun allem d'Conclusiounen, déi de Fernand Fehlen doraus gezunn huet, hunn eng Debatt op linguisteschem Plang ervirgeruff. A verschiddenen Artikelen, an deenen en d'Resultater presentéiert huet (fir d'éischt 1997 an der Zäitschrëft forum), huet hien och déi "traditionell" Sproochfuerschung zu Lëtzebuerg kritiséiert, där e virgeworf huet, sech ze vill op d'Lëtzebuergesch selwer konzentréieren an der Méisproochegkeet (implizit domat och der wichteger Roll vum geschwate Franséisch als langue fédératrice) net genuch Rechnung droen.
Eenzel Sproochewëssenschaftler, wéi de Joseph Reisdoerfer, Guy Berg a Jean-Paul Hoffmann, hunn dorop reagéiert an dës Kritik zum Deel zeréckgewisen.
BaleineBis (2009)
A BaleineBis, déi just vum SESOPI erausgi gouf, ënnersicht de Fernand Fehlen haaptsächlech d'Verännerungen a Punkto Sproochegebrauch an der Lëtzebuerger Gesellschaft, déi zanter der Etüd Baleine geschitt sinn. Nei erfuerscht goufen: d'Regionalvarianten am Lëtzebuergeschen, d'Bewäertung vun de Sproochen, d'Nëtzlechkeet, Lëtzebuergesch ze léieren a seng Wichtegkeet als Integratiounsmëttel.
Um Spaweck
Baleine BaleineBis
869 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
874 v. Chr. | 873 v. Chr. | 872 v. Chr. | 871 v. Chr. | 870 v. Chr. | 869 v. Chr. | 868 v. Chr. | 867 v. Chr. | 866 v. Chr. | 865 v. Chr. | 864 v. Chr.
Dës Säit befaasst sech mam Joer 869 v. Chr.
Schwämm (Déieren)
D'Schwämm (Porifera) sinn e Stamm bannent dem Déiereräich. Et gëtt ëm déi 5.000 bekannt Aarten.
Kierperbau
D'Schwämm si primitiv Déieren, déi spezialiséiert Zellen, awer keng Organer hunn. Duerch déi baussent Zellschicht, hir Poren, stréimt d'Waasser mat der Nahrung, vun Zellen transportéiert duerch d'Déier a verléisst de Kierper duerch eng Ëffnung erëm.
Liewensweis
Schwämm sinn einfach villzelleg Déieren ouni richtegt Gewief, déi hir Nahrung aus dem Waasser filteren.
Canton de Lille-Sud-Est
De Canton de Lille-Sud-Est ass eng fréier franséisch administrativ Andeelung am Arrondissement Lille, am Departement Nord an der Regioun Hauts-de-France.
Faust
D'Wuert Faust bezeechent:
Lesse (Moselle)
Lesse ass eng franséisch Uertschaft a Gemeng an der Regioun Grand Est am Departement Moselle.
Lesse (Floss)
D'Lesse ass e Floss, deen duerch d'belsch Ardenne leeft. Hir Quell ass bei Libramont-Chevigny, an der Provënz Lëtzebuerg; si leeft zu Anseremme, an der Gemeng Dinant, an d'Meuse.
Verschidde Grotte laanscht d'Lesse si wichteg archeologesch Plazen, dorënner den Trou de Chaleux, den Trou des Nutons an den Trou du Frontal zu Furfooz.
Dierfer laanscht d'Lesse sinn Daverdisse, Han-sur-Lesse, Houyet an Anseremme.
Hir Haaptnieweflëss sinn: d'Wamme, d'Lhomme, d'Almache, d'Wimbe an de Biran.
Canton de Lille-Sud-Ouest
De Canton de Lille-Sud-Ouest ass eng fréier franséisch administrativ Andeelung am Arrondissement Lille, am Departement Nord an der Regioun Hauts-de-France.
Gare Dummeldeng
D'Gare vun Dummeldeng ass eng Gare op der CFL-Streck 1, der sougenannter Nordstreck, tëscht der Gare Lëtzebuerg an der Gare Walfer vun der Lëtzebuerger Eisebunn.
D'Nordstreck féiert vu Lëtzebuerg bis op Ëlwen an da weider an d'Belsch, wou se vu Gouvy un, Kontakt mat der belscher Linn 42 (Rivage-Gouvy) huet. Eng Antenn geet vun Ettelbréck op Dikrech an eng weider Antenn zweigt zu Kautebaach of a féiert bis op Wolz.
D'Gare vun Dummeldeng huet e gratis Park & Rail-Parking a speziell Parkplaze fir Leit mat reduzéierter Mobilitéit.
Geschicht
Fréier war Dummeldeng eng wichteg Gare op der Nordstreck. Wéi d'Dummeldenger Schmelz nach a Betrib war ass d'Minett mat der Eisebunn op Dummeldeng komm an déi fäerdeg Stolproduitë sinn vun hei aus uechter d'Land an an d'Ausland gefouert ginn.
Mam Enn vun der Stolproduktioun op der Dummeldenger Schmelz huet den Trafic zwar ofgeholl, mä wéinst hirer Lag um ënneschten Enn vun der 13‰ géier Pente bis an d'Stader Gare huet d'Dummeldenger Gare weiderhi vill Zich passéiere gesinn. Déi schwéier Kocksrammen déi aus Däitschland iwwer d'Belsch an d'Minettsgéigend koume kruten hei eng weider Lokomotiv ugekrempt iert et déi géi Pente an d'Stad erop goung.
871 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
876 v. Chr. | 875 v. Chr. | 874 v. Chr. | 873 v. Chr. | 872 v. Chr. | 871 v. Chr. | 870 v. Chr. | 869 v. Chr. | 868 v. Chr. | 867 v. Chr. | 866 v. Chr.
Dës Säit befaasst sech mam Joer 871 v. Chr.
Dogma 95
Dogma 95 ass e filmescht Manifest vun ënner anerem dem Lars von Trier.
Introductioun
Et war am Mäerz 1995, zu Paräis. De Film huet grad säin honnertste Gebuertsdag gefeiert, an all déi grouss an dichteg Filmleit hunn zesumme gesiess an iwwer Filmer a Kino philosophéiert. Wier do net sou en duerchgeknalltenen Dän duerch den Odéon Theater, Schauplaz vun de Festivitéiten, gelaf an hätt rout Ziedelcher verdeelt an duerch d'Loft gehäit, ob deenen e Manifest stoung. Dat sougenannt Keuschheitsgelübd, den Dogma95. Vill Leit hunn déi Aktioun vum nach relativ jonke Lars von Trier fir e Witz gehalen. E Witz, dee kee war...
Lars von Trier
De Lars von Trier heescht eigentlech Lars Trier. De "von" huet e sech spéider ugëeegent. De Lars von Trier ass en zimmlech egozentresche Mënsch a fält ëmmer erëm op duerch absurd Iddien. Sou zum Beispill huet hien, wéi hien am Idioterne d'Regie gefouert huet, um Regiestull keng Kleeder ugehat, hie war plakeg. Ausserdeem ass hien deen Eenzege gewiescht, deen et bis elo gepackt huet, Leit wéi d'Björk psychesch sou ze zerleeën, datt se 5 Joer keng anstänneg Musek méi kënne maachen. De Lars von Trier probéiert ëmmer nei Saachen ze maachen, wou een him ka virwerfen, datt hie seng Stäerkten net ausbaut.
Thomas Vinterberg
Den Thomas Vinterberg ass zu Kopenhagen gebuer.
Festen (The Celebration)
Dee räichen Helge Klingenberg feiert säi 60. Gebuertsdag. Op sengem Landwiesen invitéiert hien déi ganz Famill, Frënn a Bekannter fir déi Geleeënheet mat hinnen ze feieren. Et ass eng perfekt Idyll, vergiess ass de Suizid vu senger Duechter Linda virun engem hallwe Joer. Bis säi Jong, de Christian, eng Ried hält. An där Ried erkläert hie gemittelech a ganz roueg, datt säi Papp, hien a seng Schwëster Linda iwwer Jore vergewaltegt huet. Dann hieft hien d'Glas "Op dee Mann dee meng Schwëster embruecht huet, ob e Mäerder" (to the man who killed my sister, to a murderer). Domat brécht am Haus Klingenberg d'Panik aus. Den Toastmaster probéiert kënschtlech d'Laun riicht ze halen, a jiddweree probéiert z'iwwerspille wat gesot gouf.
Alles an allem ass "Festen" ee vun deene beschten Dogma Filmer an e brillant Beispill fir sech mam Theema Dogma 95 ze beschäftegen.
Idioterne (The Idiots)
Am Idiots fënnt sech e Krees vu Kolleegen zesummen a si probéieren deen 'ënneren Idiot' ze fannen. Fir deen opzedreiwe behuele si sech wéi geeschtech Handikapéierter. De Film beschäftegt sech mat de Reaktiounen tëscht de Gruppememberen an der psychescher Differenz tëscht de Persounen. Eng Gruppesexzeen gouf speziell mat Porno-Acteure gedréit. De Lars von Trier war fréier selwer Porno-Regisseur.
Besonnesches un den Dogma 95 Filmer
Dogma-Filmer erkennt ee virun Allem un der eegewëlleger Handkameraféierung. Dobäi kann et engem am Ufank dronke ginn. Dann zeechne si sech doduerch aus datt dat fir Hollywood-Filmer typescht Bild vun der Gewalt ofgeleent gëtt. Dofir gëtt awer eng aner Komponent agesat, déi am puritaneschen Amerika tabu ass: Sex. Dogma-Filmer si voll mat Sex, wéi ee gutt am "Idioterne" gesäit. Fir de "Festen" goufen am Ganze 7 Sexzeene gedréint, vun deenen awer nëmmen eng gewise gëtt.
Domat ass Dogma haaptsächlech eng Erausfuerderung un den US-amerikanesche Film. An eenzelen Dogma-Filmer ass ausserdeem d'Bildqualitéit relativ schlecht wat duerch d'Handkamera kënnt.
Beweeggrënn vun Dogma 95
D'Beweeggrënn vum Lars von Trier senger Ekipp, Dogma ze maache sinn absolut net kloer. Den offizielle Grond war laut Manifest deen iwwerstrapazéierten an iwwercosmetiséierte Film erëm ze "botzen", nees wäertvoll ze machen an den Dogma als deen eenzeg richtege Film ze propagéieren.
Dat war gutt gemengt, mä e puer Problemer stoungen am Wee. En ongeschriwwent Gesetz seet, datt all Regisseur nëmmen een Dogma-Film mécht. Wat hätt dat fir en Zweck? Ausserdeem geet ewell de Lars von Trier, genee wéi den Thomas Vinterberg, vir, datt si Dogma haassen an en am léifste wéilten erëm aus der Welt schafen, souguer Wierker maachen, fir mam Dogma ofzerechnen. Ausserdeem ass dat Reegelwierk enorm enk an iwwerdriwwe penibel gewielt, kuerzerhand mécht et bal kee Sënn, ënner deenen Emstänn e Film ze maachen, wat Genië wéi de Lars von Trier och wëssen.
War Dogma95 also e geniale Coup de Pub? Wann een d'Geschicht vun Dogma verfollegt, stellt ee follgende Schema fest: 1995 gegrënnt, 1998 éischte Film (Dogma#1 Idioterne), 2001 d'offiziellt Enn duerch d'Schléissung vum Dogma-Secretariat dat d'Urkunde verdeelt huet. Dogma huet nëmme kuerz gelieft. Mä d'dänesch Regisseuren, Dänemark ass onbestridden d'Dogma-Land, hunn duerch Dogma en enormen Obschwonk erlieft an de Lars von Trier huet sech duech déi grouss Kontroversen ëm Dogma fir ëmmer an d'Käpp vun de Cineaste gebrannt. Ausserdeem, wann een ufänkt d'Strukture vum dänesche Filmgeschäft z'analyséieren, stellt ee fest, datt d'Industrie an d'Mafia an änleche Verhältnesser schafft, eng Hand wäscht déi aner.
Déi Fro geet bei allem Noliesen an Nofroen net zu Enn. Et wäert warscheinlech ni ee wësse wat de Lars von Trier mat Dogma wollt bewierken.
D'Effeten op d'Filmwelt
Dogma ass dout. Dorun däerft keen Zweiwel bestoen. An awer huet Dogma eng Spuer duerch de Kino gezunn. Generell war Dogma en "Trau-Dech-Spill". Dogma huet Saache gemaach, déi kee sech getraut huet, an abeemol akzeptéiert an appréciéiert goufen. Déi extreem frai Kameraféierung zum Beispill gouf ausgebaut. Mëtt den 90er war déi duerchschnëttlech Längt vun engem Filmschnëtt 5,2 Sekonnen. Dogma huet misse wéinst technesche Prinzipien méi lues schneiden. Filmer wéi, als extremt Beispill, dem Gus Van Sant säin Elephant hu spéider beandrockend gewisen, datt e Film mat Schnëtter bis zu 8 Minutten, zwar ongewinnt ass, mä funktionéiere kann. De Film Traffic war e Film deen, obwuel e keen Dogma Film war, sech immens un de Critèren orientéiert huet, an androcksvoll weist, wéi d'Fräiheet am Film kann de Film verbesseren. E praktescht Beispill aus dem Film Dancer in the dark:
Alison Koch-Kent
An den 1940er Jore war si als Designerin zu London aktiv. No hirer Hochzäit zu London am Joer 1940 mam lëtzebuergesche Journalist Henri Koch-Kent huet si eng Zäit zu Bréissel als Graphikerin am Publicitéitswiese geschafft.
Zu Lëtzebuerg ass se virun allem bekannt, well se Bicher illustréiert huet, ënner anerem d'Maus Ketti vum Auguste Liesch.
Canton de Bruyères
De Canton de Bruyères ass eng franséisch administrativ Andeelung am Arrondissement Épinal, am Departement Vosges an der Regioun Grand Est.
De Kanton Bruyères gouf 1801 gegrënnt. 2014 ass am Departement vun de Vogesen eng territorial Reform gemaach ginn an d'Zuel vun de Kantonen ass vun 31 op 17 reduzéiert ginn. D'Zuel vun de Gemengen am Kanton Bruyères ass vun 30 op 51 geklommen.
Den neie Kanton Bruyères setzt sech also zënter 2015 aus de Gemenge vum ale Kanton Bruyères (30 Gemengen), dem Kanton Châtel-sur-Moselle (7 Gemengen), dem Kanton Brouvelieures (10 Gemengen), an dem Kanton Corcieux zesummen.
Bruyères ass den Haaptuert bliwwen.
Cadfael
Cadfael ass eng englesch Televisiounsserie an 13 Episode vu 75 Minutten no Romaner vun der Ellis Peters iwwer de Brudder Cadfael.
Ëm wat geet et an der Serie?
An der Serie geet et ëm Kriminalfäll déi de Brudder Cadfael an der Abtei zu Shrewsbury an England am XII Joerhonnert geléist huet.
Kuckt och
Brudder Cadfael
Cadfael
Berbuerger Schmelz
D'Berbuerger Schmelz op der Sir an der Gemeng Manternach war am spéiden 18. a fréien 19. Joerhonnert eng traditionell Schmëdd a Schmelz zu Lëtzebuerg. Der Berbuerger Schmelz hir Bedeitung louch ënner anerem doran, datt d'Bridder Metz vun do aus am 19. Joerhonnert déi wichtegst Schmelzhären zu Lëtzebuerg goufen.
D'Schmelz gouf 1755 vum Här vu Berbuerg, dem Jean Philippe Baron d'Arnould et de Soleuvre, gegrënnt. Si gouf duerno vum Léopold Joseph Fabert vun Nanzeg iwwerholl an 1806 ëm eng Eisespléckerei um Site « Les Rochers » erweidert.
1816 huet den Industrielle Jean-Nicolas Collart d'Schmelz kaaft a weider bedriwwen. D'Eisespléckerei goung dat selwecht Joer ausser Betrib. D'Eise gouf elo a Walzwierker weiderverschafft. 1837 huet de Collart déi fréier Eisespléckerei un de Jacques Lamort verkaaft, deen ob där Plaz eng Pabeiersfabrick gebaut huet.
D'Schmelz selwer huet de Jean-Nicolas Collart am Krisejoer 1837 un d'Bridder Metz verpacht a si ass vun 1838 u vun der Société en commandite Auguste Metz & Cie bedriwwe ginn. 1842 huet den Héichuewe vun der Berbuerger Schmelz 700 Tonne Goss produzéiert, op eng Gesamtproduktioun am Land vu 7.300 Tonnen.
Wéi all d'Schmelze virun 1850 huet och déi Berbuerger Bounenäerz an Holz respektiv Holzkuele verschafft. Den Auguste Metz huet allerdéngs zu Berbuerg déi éischt Versich gemaach fir Minett am Héichuewen ze reduzéieren.
De Pachtvertrag gouf 1859 tëscht dem Norbert Metz an dem Charles a Jules Collart erneiert. Enn der 1860er Jore gouf d'Berbuerger Schmelz zougemaach. D'Bridder Metz hate schonn 1845 zu Eech eng méi modern Schmelz, déi mat Kock a Minett bedriwwe gouf, gebaut.
Am Oktober 2022 goufe bei Baggeraarbechten um Site vun der fréierer Cité Syrdall méiglech Iwwerreschter vun der fréierer Schmelz fonnt.
Canton de Conches-en-Ouche
De Canton de Conches-en-Ouche ass eng franséisch administrativ Andeelung am Arrondissement Évreux, am Departement Eure an der Regioun Normandie.
872 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
877 v. Chr. | 876 v. Chr. | 875 v. Chr. | 874 v. Chr. | 873 v. Chr. | 872 v. Chr. | 871 v. Chr. | 870 v. Chr. | 869 v. Chr. | 868 v. Chr. | 867 v. Chr.
Dës Säit befaasst sech mam Joer 872 v. Chr.
Canton de Lomme
De Canton de Lomme ass eng fréier franséisch administrativ Andeelung am Arrondissement Lille, am Departement Nord an der Regioun Hauts-de-France.
Schlagerparade
Schlagerparade  ass en däitsche Film vum Erik Ode mat der lëtzebuergescher Schauspillerin an Dänzerin Germaine Damar. De Film ass a schwaarz-wäiss gedréint.
Ëm wat geet et am Film?
E Musekfilm mat ville Schlageren, an deem d'Geschicht Niewesaach ass.
Tour du Limousin
Den Tour du Limousin an eng Etappecourse mam Vëlo, déi an der franséischer Regioun Limousin gefuer gëtt.
Vun 1968 bis 1974 war den Tour du Limousin eng Course fir d'Kategorie "Amateuren".
Zanter 2005 gehéiert den Tour du Limousin zum UCI Europe Tour an ass zanterhier an der Klass 2.1 agestuuft.
Canton de Darney
De Canton de Darney ass eng franséisch administrativ Andeelung am Arrondissement Neufchâteau, an de Vogesen an der Regioun Grand Est.
Den Haaptuert ass Darney.
9. Joerhonnert v. Chr.
../.. | 11. Joerhonnert v. Chr. | 10. Joerhonnert v. Chr. | 9. Joerhonnert v. Chr. | 8. Joerhonnert v. Chr. | 7. Joerhonnert v. Chr. | ../..
Urknall
Den Urknall ass an der moderner Kosmologie den Ufank vum Universum deen no der Urknalltheorie virun ongeféier 13,7 Milliarde Joer aus enger Explosioun entstanen ass. D'Energie vun där Explosioun huet sech bannent 10 −35 Sekonnen zum Deel a Matière, virun allem an Helium an a Waasserstoff ëmgewandelt.
Aus där Matière hu sech no ongeféier 100 bis 200 Millioune Joer déi éischt Stären entwéckelt.
Perl (Programméiersprooch)
Perl ass eng villfälteg Programméiersprooch a steet fir Practical Extraction and Reporting Language.
Allgemenges
D'Sprooch ass an de Mëtt-Achtzegerjore vum Larry Wall entwéckelt ginn, wéi hie probéiert huet eng Usenet-aarteg Hierarchie vun Dateie fir e Bug-Reporting-System ze schreiwen, wou Awk, eng aner performant Programméiersprooch, einfach net méi duergaangen ass.